Quart ‘Cuina oberta’ amb el GinTour Igualada, nou restaurant ‘Singular’ i sorteig Panera amb productes de l’Anoia | Ràdio Igualada\nQuart ‘Cuina oberta’ amb el GinTour Igualada, nou restaurant ‘Singular’ i sorteig Panera amb productes de l’Anoia\nCuina oberta / Ràdio – Els fogons preparats i els plats a taula, tot ben servit per una nova edició del programa gastronòmic de Ràdio Igualada, el ‘Cuina oberta’, per aquest dissabte dia 11 d’octubre a partir de les 12 migdia i redifusió diumenge dia 12 a la mateixa hora.\nEn aquesta emissió us presentarem la ‘Schweppes GinTour Igualada’, que permetrà des del divendres 10 d’octubre i fins el 2 de novembre als 24 establiments participants, oferir durant 4 caps de setmana combinats especials a preus de promoció pel Gintour a més a més de productes i activitats complementaries, per fer d’aquesta iniciativa no només un catàleg de combinats selectes sinó tota una programació de quatre setmanes que ha de portar moviment i negoci als locals de la ciutat. Bernat Dàmaso, propietari del ‘Nits de Taverna’ i membre de la Unió Turística Anoia i participant al GinTour, visitarà l’estudi de Ràdio Igualada, per explicar-nos amb detall tota aquesta activitat.\nIgualada disposarà d’una nova oferta de restauració amb l’obertura del ‘Singular Restaurant’, a la plaça Sant Miquel, 3. La nova gerència recupera l’espai físic on va estar ubicat el restaurant Les Olles. Eduard Valls, el nou gerent del ‘Singular’, junt amb els cuiners Roger Valls i Carles Alcobé i la resta de l’equip, es faran càrrec d’aquest nou espai. Aquest proper dissabte dia 11 d’octubre. El ‘Cuina oberta’ tindrà de convidats a partir de les 12 del migdia en directe, al seu nou gerent i un dels cuiners, Roger Valls. Coneixerem de primera mà com serà aquest nou servei gastronòmic d’Igualada, el ‘Singular Restaurant’, que obrirà les seves portes el proper 18 d’octubre.\nI el molt esperat sorteig de la panera de productes de l’Anoia, que per gentilesa de Supermercats Caprabo amb motiu de la celebració el passat dissabte dia 4 d’octubre de la 1a. Fira de Productes de l’Anoia, organitzada per aquesta cadena de supermercats. El ‘Cuina oberta’ de Ràdio Igualada realitzarà aquest sorteig entre tots els correus i missatges rebuts durant aquesta setmana, en el correu electrònic del programa i xarxes socials.


Un tren amb parada Sants | martorellesport.cat - el web esportiu de referència de Martorell\nUn tren amb parada Sants\nEls martorellencs visiten un JAC Sants molt renovat © Svetlana Akimova\nArriba el primer desplaçament de la temporada en lliga del primer equip del Club Bàsquet Martorell. El JAC Sants, qui va perdre en l’estrena de la competició, buscarà posar fi a la bona ratxa martorellenca el diumenge (13h) al Pavelló Olímpic Espanya Industrial.\nUna bassa d’oli, aquesta és l’actual situació del CB Martorell. S’ha forjat un bon ambient dins el vestidor després de l’arribada de nous jugadors, el projecte liderat per Adrià Alonso comença a agafar forma i, mentrestant, l’equip compta per victòries tots els enfrontaments del curs.\nEl rival també juga\nEl JAC Sants és l’equip més jove de la categoria. De moment no estan guanyant, però estan plantant cara en tots els partits i Adrià Alonso n’és conscient. “Són jugadors que han dominat les categories inferiors en clubs com la Penya o l’Hospitalet, tenen molt de talent”. L’altra dificultat serà l’escenari, la pista del JAC Sants és una plaça històricament complicada.\nRoger Grimau, l’excapità del Barça de bàsquet retirat el 2015, és l’entrenador del JAC Sants\nEl CB Martorell és conscient que si fa les coses bé, la victòria és a les seves mans. Tot i això, part de les darreres sessions d’entrenament s’han enfocat a defensar l’un contra un. “Són jugadors atrevits, la seva verticalitat ens pot generar problemes, hem de posar-hi especial atenció”, reconeix Alonso.\nVersatilitat en la pintura\nSi no hi ha cap canvi d’última hora, Rubén Morales passarà pel quiròfan el pròxim dilluns i Jordan Sahko està convocat amb l’ICL Manresa, a l’ACB. A part d’aquestes baixes confirmades, la incertesa gira al voltant de Marc Bernadí. Encara cou el fort cop que va rebre al nas, i la seva presència està en funció de com evolucioni fins a l’hora del partit. El martorellenc ha provat una màscara protectora, amb la intenció de ser al pavelló de l’Espanya Industrial.\nTots tres són pilars importants a la pintura, però l’equip disposa d’un gran joc interior amb altres noms com els de Mayot, Fuentes o Blanco. Pensant en diumenge, la disponibilitat d’homes alts pot ser decisiva per tancar el rebot, optar al joc ràpid en transició i assaltar la difícil pista del JAC Sants.\nCercant el primer triomf


BIOMASSA · Estalvi energètic | Masanés Instal·lacions\nLa biomassa engloba tots els combustibles d’origen llenyós (pèl•let de fusta, llenya, estelles, pinyol d’oliva, etc.) És tracta d’una alternativa molt interessant als combustibles fòssils pel que fa a la producció de calor per aigua calenta i/o calefacció. Els avenços tècnics en les calderes de biomassa han fet possible obtenir la mateixes prestacions i rendiments que les calderes de gas natural o gas-oil.\nCalderes d’estella forestal\nLes seves característiques principals són els components d’alta qualitat i compromís amb el medi ambient gràcies a les baixes emissions del sistema. Està especialment indicada per subministrament de calor en explotacions agràries, granges i vivendes unifamiliars.\nDisposa d’una amplia gamma de potències des dels 20kW fins als 501kW el que converteix aquesta caldera en una de les calderes d’estella forestal més versàtils del mercat.\nCalderes de pèl.let de fusta\nFirestar, la calefacció amb llenya, còmoda i confortable. Fins a 8h d’autonomia, amb una gamma de potències que oscil·la entre els 20kW i els 40kW. D’aplicació a vivendes unifamiliars, masies de turisme rural, etc. Hi ha la possibilitat de combinar aquesta caldera amb la Pelletstar de forma que es pugui treballar amb pèl·let de fusta i llenya a la vegada.\nCalderes multicombustible i residus industrials\nLa caldera LOPPER Turner està fabricada a la baixa Bavaria a Alemanya, es tracta d’una caldera diferent, fabricada sota un procediment artesanal, molt reforçada per funcionar tota la vida, amb una garantia de 10 anys.\nEstà indicada per instal·lacions de nivell residencial fins a industrial. Disposa de models manuals i automàtics des de 20kW fins a 1000kW per troncs de llenya, pèl·let de fusta, estelles, mischantus, closques, residus industrials, etc.


Mataplana Rural - Masia Casal de Mataplana | Autenticitat, pau i benestar en un lloc diferent i màgic! | Turisme Rural Girona - Costa Brava - Pirineu\n> Cases Rurals > Casa Rural Independent > Mataplana Rural – Masia Casal de Mataplana\n"Autenticitat, pau i benestar en un lloc diferent i màgic!"\nEl Casal de Mataplana és una masia antiga de pagès o domus històrica datada del 1600 i conservada avui amb l’objectiu d’obtenir-ne el màxim confort com casa rural o allotjament de turisme rural i preservar les seves característiques i estil de construcció originals de l’època. Situada a només 500 metres del Castell de Mataplana i, amb unes vistes extraordinàries del paisatge que l’envolta, encara verge, només d’arribar-hi, fareu un viatge a temps passats recreant d’aquesta manera la història. Així podreu imaginar-vos com es vivia en èpoques medievals de guerrers, comtes i trobadors.\nPassareu la porta i trepitjareu els terres amb el seu gemec característic de fusta antiga, però noble i valenta entre embigats originals; traureu el cap per les finestres antigues de guarda amb vista al castell i al verd de les muntanyes; dormireu en estances típiques d’una masia catalana de pagès; o simplement us asseureu a la vora del foc a terra i deixareu que la seva escalfor us transmeti una sensació encantadora, d’autenticitat, de pau i benestar; en fi, recordareu que heu arribat a un lloc diferent i màgic.


Ja tenim 400.000 persones inscrites a Infofeina! | Infofeina, portal de empleo\nJa tenim 400.000 persones inscrites a Infofeina!\nby admin | maig 23, 2018 | Portal d'ocupació | 0 comments\nEl volum de persones usuàries en recerca de feina augmenta dia a dia al nostre portal. Avui ens fa molta il·lusió poder compartir aquesta notícia amb vosaltres: hem arribat a les 400.000 persones inscrites a Infofeina, amb una gran diversitat de perfils, els quals poden ajudar-vos a cobrir les vostres vacants.\nSou una empresa i necessiteu personal? A Infofeina hi ha 400.000 candidats i candidates, entre els quals podeu trobar la persona idònia per a la vostra vacant i dins del vostre sector.\nEncara no sabeu quins són els avantatges d’Infofeina?\nTecnologia innovadora al servei de la recerca de candidats\nPer què funciona, des de fa 15 anys, el sistema Infofeina?\nPerquè analitzem cada oferta de manera individualitzada, i posem en marxa les eines d’enviament personalitzat per tal de fer arribar la feina a les persones que realment poden coincidir amb el que busqueu.\nPerquè amb Infofeina podeu visualitzar sempre les candidatures (exceptuant les dades de contacte) abans de fer cap pagament. Per tant, sou vosaltres qui valoreu i decidiu: en el moment en què us interessa el resultat obtingut és quan podeu decidir-vos a activar les ofertes i, amb això, desbloquegeu les dades de contacte de les persones que s’hagin apuntat.\nPer l’estalvi de temps que us aporten les nostres eines de filtratge: totes les funcionalitats per filtrar i gestionar les candidatures estan pensades des d’un enfocament 100% pràctic i àgil.\nPer l’atenció personalitzada a cada client: darrere de la tecnologia Infofeina, hi ha tot un equip preparat per ajudar-vos i, sobretot, per donar-vos assessorament en el vostre camí cap a la recerca de les persones que necessiteu.\nPer què hauríeu d’escollir Infofeina?\nDoncs perquè a Infofeina només pagueu si esteu contents amb el resultats: si activeu (compreu) l’oferta, tindreu immediatament accés a totes les dades de contacte de tots els currículums que hàgiu rebut (i de tots els que pugueu anar rebent mentre l’oferta sigui vigent).\nTambé disposem de promocions especials i packs d’ofertes que poden ser interessants: ens podem ajustar a les necessitats específiques que tingueu.\nAgilitzar els processos de selecció i de cerca de personal amb el perfil demanat, mai no ha resultat tan fàcil i pràctic. Estalvieu temps i recursos amb les eines que us oferim a Infofeina. Entreu a la zona d’empreses, us hi esperem!\nCom millorar l’experiència del candidat durant el procés de selecció?\nProcessos de selecció: qualitats i habilitats que ha de tenir un líder\nLes estratègies per conservar el talent a la teva empresa\n6 avantatges de reduir la jornada laboral\nSelecció de personal: quins aspectes valorar d’una carta de presentació


Obrir negoci en temps de covid-19 | PIMEC\nDes de principis del 2020 estem acompanyant la Myriam, una persona de més de 45 anys decidida a tenir el seu negoci, igual que el tenia fa uns vint anys al Paraguai. Ella va arribar a Espanya quan els seus fills eren petits buscant noves oportunitats i des de llavors no ha parat de treballar, realitzant el que més li agrada i el que li va millor, que és treballar de cara al públic en un supermercat, en la secció de xarcuteria/carnisseria.\nFa un temps va decidir que volia tenir el seu propi negoci i es va posar a treballar-ho. Primer, buscant traspassos i després fent el pla de negoci. Va mirar molts locals i al final, al cap de molts mesos, va trobar aquest negoci al barri de Valldaura (Barcelona), on les persones que el regentaven es volien jubilar. Des de la Fundació PIMEC i amb l’ajuda dels nostres voluntaris i col·laboradors, l’hem assessorat en l’àmbit financer i jurídic, principalment, i l’hem ajudat a elaborar un pla d’empresa, amb la finalitat d’aconseguir un petit microcrèdit.\nAquesta setmana la Myriam obrirà les portes, ja que els anteriors propietaris, com que eren persones de risc van acabar tancant durant l’estat d’alarma; és una botiga d’aliments considerada de primera necessitat. Ens consta que els clients estan desitjant que la Myriam obri el petit supermercat, a més a més impulsarà les entregues a domicili i, d’aquesta manera, farà la compra més fàcil a aquelles persones més vulnerables de l’entorn. Així potenciarà les compres de proximitat al barri.\nEns trobem davant una persona amb moltes ganes i amb passió per tirar endavant el negoci, sempre amb les mesures de seguretat pertinents garantides.


«Tindrem la mà estesa a qui vulgui treballar pel futur de Berga» - Regió7 :: El Diari de la Catalunya Central\n«Tindrem la mà estesa a qui vulgui treballar pel futur de Berga»\nAbel García (PSC Berga) creu que cal incidir en un pla estratègic perquè la ciutat actuï com a capital de comarca\ndani perona | berga 21.05.2019 | 23:47\nGarcía, candidat socialista a Berga | Dani Perona\nGarcía, candidat socialista a Berga\nTé experiència a l'administració local com a regidor i com a tècnic. El poblatà Abel Garcia és l'aposta del PSC a Berga per remuntar els mals resultats de fa quatre anys.\nPassa de ser regidor de la Pobla de Lillet a alcaldable per Berga, això sí, fidel al PSC. Com afronta aquest canvi?\nAmb l'experiència que m'ha donat tants anys de regidor al govern i a l'oposició i sobretot amb l'experiència i un currículum ferm en l'administració que demostra que puc liderar els projectes que calguin. A Berga li fa falta això, lideratge.\nLi ha costat fer llista del PSC a Berga?\nSí, ha costat. La teníem tancada dues o tres vegades, i gent que havia dit que sí després ha dit que no, tot i que hagi seguit donant suport a la candidatura i fent feina. Entenc que és un pas molt important i costa trobar gent que vulgui destinar-hi temps, i encara més en un partit que fins fa poc, al Berguedà, estava costant molt. Si comencés ara a fer llista crec que em seria més fàcil.\nEl PSC havia governat a Berga. Després d'haver assolit, el 2015, els seus pitjors resultats amb Rosalia Monroy, espera superar-los?\nM'agradaria un resultat que faci justícia a la feina que estem fent i al grup que som. Realment no serà justícia per a nosaltres, sinó per a la ciutat de Berga. Estem segurs que el PSC pot ser determinant per al futur de l'Ajuntament i de la ciutat. Estem preparats, tenim projectes i sabem com tirar-los endavant i d'aquí a quatre anys volem poder seure davant de la gent i poder mirar a la cara els veïns i dir-los que allò a què ens havíem compromès ho hem fet.\nGuanyar les eleccions. Però si som realistes, un bon resultat serà que surti un govern preparat per encarar els problemes i el futur de la ciutat. Em preocupa que els resultats siguin molt ajustats i que costi formar un equip de govern ferm que treballi per Berga. Per nosaltres no quedarà, perquè facilitarem el que estigui a les nostres mans.\nQue un poblatà es presenti a Berga ha estat un impediment a l'hora de trobar-se amb veïns i entitats per fer el programa?\nSincerament, no m'ha costat perquè amb tothom amb qui hem volgut parlar ho hem pogut fer de manera totalment oberta. Fa molts anys que em moc per la comarca i per Berga sense ser regidor, i al final, la gent t'acaba coneixent i qui té un interès real t'acaba trobant. Les reunions han estat molt positives en general i estem rebent bons inputs. M'agrada fer el paral·lelisme amb una intervenció quirúrgica: Berga necessita una operació urgent i delicada i han de decidir qui volen que l'operi: el que coneixes més, aquell que és més guapo o el que té més experiència per abordar els problemes que pugui trobar-se. Qui ha pogut parlar amb mi ha trobat l'experiència. He estat una persona de liderar projectes importants i a qui no ha tremolat el pols a l'hora de prendre decisions delicades, sortint de la zona de confort si fa falta.\nDesprés del 26-M, si té opcions i el PSC és clau per formar govern, estaria disposat a pactar?\nPosarem les coses al damunt de la taula i tindrem la mà estesa amb qui vulgui treballar pel futur de Berga. No volem governar ni de cara a la galeria ni per quatre anys. Nosaltres parlem de projectes importants a llarg termini pels que caldrà trobar finançament i d'altres que són urgents i necessaris.\nCom valora els quatre anys de govern de la CUP?\nNormalment els consells comarcals de la resta de territoris similars al Berguedà troben rivalitats amb l'Ajuntament de la capital de comarca. Des de la meva experiència com a vicepresident del Consell, et dic que hem pogut desplegar totes les eines i projectes sense cap competència, sempre pensant en positiu, per part de l'Ajuntament de Berga. Ens hem trobat molt sols amb projectes europeus on, si hi hagués estat Berga, haurien estat més potents, plans de foment del turisme. En l'àmbit esportiu hem perdut grans proves de referència... El lideratge es fa sent-hi i la CUP no ha liderat.\nUna de les seves principals reivindicacions és que Berga actuï com a capital de comarca. Com ho aconseguiran?\nHem de tenir un pla estratègic de ciutat a deu anys vista, amb un horitzó al 2030, per desenvolupar projectes cabdals per a Berga que no estan pensats a hores d'ara.\nEn el seu programa parla de prendre decisions de govern mitjançant mecanismes de participació ciutadana. Quins?\nNo ens inventem res, sinó que ho he après com a responsable tècnic de participació ciutadana d'un ajuntament molt gran. El ciutadà ha de ser subjecte sempre, no només per la campanya, i ha de poder decidir i tenir relació directa amb els regidors. Nosaltres proposem un regidor de barri perquè es puguin treballar els temes de manera molt directa amb els veïns Això funcionarà amb la creació dels consells de barri per a cada zona de Berga així com un òrgan superior, el consell de ciutat, com a mecanisme consultiu i de decisió amb representants d'entitats, veïns i polítics.\nParla també d'un programa de creació de places residencials per a gent gran. Com?\nExisteixen fórmules mixtes per a persones que no són dependents, que físicament estan bé però que tenen alguna dificultat per viure totalment soles. Per a elles es poden generar zones residencials amb serveis comuns i compartits que puguin garantir el dia a dia dels ciutadans que ho necessiten però que no necessiten ingressar en una residència: per exemple, oferint serveis compartits de bugaderia, de menjador...\nÉs un amant de l'esport i també hi treballa professionalment com a tècnic. Creu que Berga ha de millorar en l'àmbit esportiu?\nSí. Nosaltres proposem la creació d'una oficina d'entitats per donar suport a les seves tasques més administratives i fiscals, per exemple. Aquí no només parlem d'entitats esportives, sinó de tot el teixit associatiu. Per altra banda, les instal·lacions esportives estan totalment obsoletes. A més a més, Berga també necessita una pista d'atletisme per donar servei a la comarca.\nBerga no té estació de bus. On i per quan?\nHem de treballar amb totes les parts implicades. Podria dir-te on, però crec que s'ha de parlar bé amb tots els elements al damunt de la taula. El que és clar és que Berga necessita aquesta infraestructura i de manera consensuada, però ja.\nI què cal fer amb el mercat?\nNo podem deixar-lo com està i segurament una alternativa seria oferir l'espai com a aparcament o bé com a equipament per a d'altres usos, segons els interessos de tots els agents implicats. S'ha de decidir amb el pla estratègic que et deia.\nCom creu que ha afectat la inhabilitació de Venturós a la ciutat?\nEns ha paralitzat.\nQuè faria si es trobés en la seva situació?\nNo incomplir la llei i evitar que les meves posades en escena puguin afectar la ciutat, sobretot si són temes que s'han de decidir des d'altres organismes.


Tres encaputxats amb pistoles i ganivets assalten un pis d'Olot, lliguen l'amo i s'emporten diners | NacióGirona\nper NacióDigital , 24 de juliol de 2020 a les 14:55 |\nTres encaputxats armats amb una pistola i ganivets van assaltar una casa d'Olot, de la zona de les Tries, van colpejar l'amo i el van lligar amb el cable d'un ordinador que hi havia al domicili. Va passar el 18 de juliol a quarts de dotze de la nit en un pis de la carretera de les Tries. Els lladres van endur-se el mòbil i una quantitat important de diners (no ha transcendit la xifra) de l'habitatge i després van fugir.\nEls Mossos d'Esquadra han obert una investigació per enxampar els autors. És el segon assalt violent que es viu a la ciutat en un mes i mig.\nSegons ha confirmat l'ACN, els tres encaputxats van demanar al propietari de la casa on tenia els diners i, al veure que es resistia, el van colpejar perquè parlés i el van amenaçar amb l'arma de foc i els ganivets que duien. També el van lligar amb els cables d'un ordinador que hi havia al pis. Finalment, van aconseguir endur-se una quantitat important de diners, algun objecte de valor i el mòbil i van fugir amb un vehicle.\nQuan la víctima va poder deslligar-se va trucar al 112 i, posteriorment, va relatar els fets als Mossos d'Esquadra i va presentar denúncia. Va ser atès pel SEM per les ferides però no va haver de ser hospitalitzat.\nSocietat, Garrotxa, Olot, agressió, robatori, successos


TREBALL DEL LLIBRE “EL CONSOL DE LA FILOSOFIA” | Bloc d’en Xavier Gil. Seminari de filosofia\nBloc d’en Xavier Gil. Seminari de filosofia\nMaterials per als estudiants de filosofia de l’IES Dolors Mallafrè\nAvaluació de Grup\nCom preparar els exàmens\nFEINA EN ABSÈNCIA DEL PROFESSOR\nContinguts Filosofia 1\nGaleria de bons exercicis\nExamen de febrer\nTÈCNIQUES D’ESTUDI I TREBALL\nExemple de comentari\nTREBALL DEL LLIBRE “EL CONSOL DE LA FILOSOFIA”\nTEMES RELACIONATS AMB ELS CAPÍTOLS:\n– La recerca de la veritat\n-El valor de les conviccions\n-Viure amb sentit o sobreviure?\n– Es pot posar en dubte el consens social?\n-Crítica a la idea de normalitat.\n-El diàleg i els arguments contra el “sentit comú”.\n– La raó, el diàleg, els conceptes i al veritat.\n– Importància d’exercitar la raó per poder viure bé (èticament)\n– la maièutica.\n– Democràcia, majories versus veritat i raó.\n– El valor de l’autocrítica.\n-Una opinió val per les raons que la sustenten, no per la quantitat de gent que la defensa.\n– Ni la popularitat dóna la raó, ni l impopularitat la treu.\n-Felicitat (eudemonia) i ataraxia\n-Que significa per Epicur l’hedonisme; que sol significar avui en dia.\n– La raó contra la intució.\n– La filosofia té com a missió ajudar-nos a ser feliços.\n– Què es la felicitat per Epicur? com s’aconsegueix?\n– Què és la infelicitat’ què la causa? com s’evita?\n-Desig, frustració i felicitat.\n-Consum, materialisme i felicitat.\n– El capitalisme: gestiona la satisfacció o la insatisfacció del consumidor?\n– El desig ens esclavitza.\n-Volem realment una felicitat com la d’Epicur? Què en dirien els autors del romanticisme literari?\nA. El llibre d’Alain de Botton “El consol de la filosofia”, consta de sis capítols dedicats respectivament a Sòcrates, Epicur, Sèneca,Montaigne, Shopenhauer i Nietzsche.\nEls alumnes formaran equips de treball de 5/6 alumnes (segons el curs). Els equips presentaran els capítols a classe seguint sempre el mateix esquema:\n1. Context històric de l’autor.\n2. Trets biogràfics de l’autor\n3. Exposició de la temàtica del capítol: en cap cas anar seguint monòtonament el que es diu plana a plana. Cal fer un esquema del contingut tractat per l’autor al capítol i preparar la seva exposició de forma clara i ordenada, que no necessàriament vol dir en l’ordre exacte de la narració. En aquesta exposició es pot dir més que el que diu l’autor i fer referència a la filosofia de l’autor més enllà dels fragments escollits.\n4. Conclusions obtingudes pel grup a partir del treball del capítol. Temes per debatre a classe.\n6. Lliurament del full d’autoavalució facilitat pel professor.\nB. Orientacions per la lectura.\nAbans de llegir el capitol estaria bé fer un cop d’ull a l’enciclopèdia, al llibre de filosofia de segon o a la wikipèdia, sobre l’autor i la seva època.\nUn cop fet això iniciem la lectura. No podem anar llegint i ja està. Cal anotar els conceptes que no entenem, els temes que van sortint… Es pot subratllar, escriure al marge o, si som polits ,i no volem embrutar, prendre notes en una fitxa, en una llibreta, etc. En acabar la lectura de cada capítol he de disposar d’un breu esquema del seu contingut i dels conceptes fonamentals que hi apareixen.\nFinalment estaria bé disposar d’una llista de temes d’actualitat relacionats amb els temes plantejats a cada capítol.\nB. Calendari exposicions aproximat:\nCap I 25 de gener\nCap II 8 de febrer\nCAP III 15 de Febrer\nCAP IV 22 de febrer\nCAP V 29 de febrer\nCAP VI 7 DE MARÇ\nC. El dia de les exposicions, els alumnes que no fan l’exposició lliuraran al professor un esquema del contingut del capítol i tres preguntes a fer al grup que exposen. Es lliurarà en net, com una feina de classe.\nD. Avaluació negativa\nEl treball en grup requereix compromís. L’alumnat que no es presenti a l’exposició o que no faci el treball corresponent en el seu grup tindria una avaluació negativa de forta repercusió a la nota. Excepcionalment, aquells alumnes que pel motiu que sigui no es vegin capaços d’assumir el compromís, cal que ho comuniquin al professor, que els assignarà una tasca alternativa de tipus individual.\nCAPII DILLUNS 1\nGRUP 2 A. CAP III DV 15/dillluns 18\nGrup 3 CAP IV\nGRUP 4 CAP V\nGRUP 5 CAP VI\nLaura Van d.B.\nGRUP 6 CAP I 1 DE FEBRER.\nPRIMER C DE BATXILLERAT\nGRUP 1 CAP 1 FET\nAgustin, Dan, Leon i Xènius.\nGrup 2 dimarts 12\nLaura Alonso,Gemma de Ramón,Iris Esteban,Liliana Galvany,Clàudia Rovira,Enoc Sánchez\nGRUP 3 Cap III


Reflexions Joan A. Forès: 16/03/2017. Franquisme. Josep Casulleras. Espanya topa amb el pragmatisme de la UE en l’intent de vetar Escòcia. ‘Escòcia demanaria la independència per poder-se quedar a la UE’, en cas de victòria del Brèxit. El govern espanyol vol utilitzar l’argument del vet per espantar l’independentisme català però veu la dificultat d’aplicar-lo. González Pons: ‘No pensem en el vet perquè si penses en Catalunya la situació és molt, molt i molt diferent de l’escocesa’ [???].\n16/03/2017. Franquisme. Josep Casulleras. Espanya topa amb el pragmatisme de la UE en l’intent de vetar Escòcia. ‘Escòcia demanaria la independència per poder-se quedar a la UE’, en cas de victòria del Brèxit. El govern espanyol vol utilitzar l’argument del vet per espantar l’independentisme català però veu la dificultat d’aplicar-lo. González Pons: ‘No pensem en el vet perquè si penses en Catalunya la situació és molt, molt i molt diferent de l’escocesa’ [???].\nSuposo que recordeu que a l’inici d’aquesta darrera etapa del camí cap a la República Catalana, el Garcia Margallo va explicar-nos que ens quedaríem als deserts siderals o a l’Illa de Robinson (idea que li va anar molt bé a la TV del PuntAvui per presentar cada dia el programa L’Illa de Robinson). I per fer por varen parlar des del Gobierno de que Espanya vetaria l’ingrés de Catalunya a la UE, després d’Ukraina i Turquia, etc. Immediatament en Partal va fer una magnífica explicació el 02/11/13, dient que no era l’estil de la UE aquest comportament i explicant com la UE tendeix a unir i no a desunir. Concretament en Partal deia:\nAquesta setmana, per cert, ha passat una cosa molt important que la premsa espanyola ha mirat d'empetitir tant com ha pogut. La Unió Europea ha començat negociacions amb Kossove per a un acord bilateral d'associació i estabilització. Això no és un acord per a entrar en la Unió, només és un acord per a crear un espai econòmic comú però el que és interessant és que fins ara tothom assegurava que fins i tot això Espanya ho vetaria. Tanmateix la Unió ha fet una reacció sorprenent. La Unió ha invocat el Tractat de Lisboa que li confereix personalitat jurídica i per primer vegada en la història negociarà sense tenir en compte els estats membres. Això vol dir que els estats no hauran de ratificar l'acord i que, en conseqüència, Espanya no la podrà vetar.\nEls estats amb problemes no havien acceptat de moment l’entrada de Kossove a la UE:\nPerò actualment segons la Viqui Kosove ja ha establert acords amb la UE i la situació llisca suaument camí de la integració total.\nDoncs el Gobierno espanyol que són carpetovetònicament cabuts, continuen intentant fer-nos por a nosaltres i a més continuen intentant fer por a Escòcia...\nVegem l’article d’en Josep Casulleras on explica els darrers moviments:\nEspanya topa amb el pragmatisme de la UE en l’intent de vetar Escòcia\nEl govern espanyol vol utilitzar l’argument del vet per espantar l’independentisme català però veu la dificultat d’aplicar-lo\nMariano Rajoy al congrés espanyol (fotografia: ACN).\nEspanya no en traurà res de fer la vida més difícil a una Escòcia independent que vulgui entrar a la Unió Europea. Aquest és un punt de vista que cada vegada pren més cos en la premsa internacional i en les institucions comunitàries. I també el govern espanyol és conscient del pragmatisme de Brussel·les en cas que hi hagi un nou estat independent (com seria el cas hipotètic d’Escòcia) i se l’aplica a si mateix. Això no impedeix la gesticulació política necessària quan a Catalunya el govern i la majoria parlamentària preveu un referèndum sobre la independència aquest mes de setembre. I per això el ministre d’Afers Estrangers, Alfonso Dastis, s’afanyava a dir, l’endemà de l’anunci de Nicola Sturgeon d’un segon referèndum, que Escòcia ‘s’hauria de posar a la cua’ per a poder ser membre de la UE si esdevingués independent. Però fora dels focus la posició és diferent.\nHo veiem expressat en diversos articles publicats aquesta setmana en diaris com The Guardian i el Financial Times i a la BBC. Tots mitjans britànics, per cert. Aquest article de The Guardian cita fonts comunitàries per dir que una Escòcia independent hauria de demanar l’accés a la UE. Ara, de la mateixa manera diu que des de dins de les institucions comunitàries ’no pensen pas que Escòcia tingués gaire problemes si volgués entrar a la UE. Com a part d’un estat membre, ja compleix els criteris d’entrada i és previst que passi per davant d’altres estats que són a la cua per a ser membres de la UE com Sèrbia i Albània’. El diari cita declaracions del cap executiu del ‘think tank’ European Policy Centre, Fabian Zuleeg: ‘Una Escòcia independent hauria d’entrar en el procediment d’accés, o sigui que no seria [una entrada] automàtica. Des del moment que Escòcia compleix amb escreix els criteris per a ser membre seria un procés relativament àgil’.\nAquest mateix article fa notar que el govern espanyol va expressar una posició molt dura envers Escòcia l’endemà mateix del referèndum del Brèxit, dient que si el Regne Unit surt de la UE, Escòcia també en sortirà. Però afegeix: ‘Aquesta posició s’ha suavitzat des de la votació del Brèxit. Els polítics i diplomàtics europeus són més comprensius amb Escòcia, i no es preveu que Madrid utilitzi el poder de vet en les aspiracions europees d’un país que compleix els requisits per a ser-ne membre’.\nLa confessió de González Pons a la BBC\nI en aquest sentit recorda unes declaracions que va fer públiques la BBC aquest cap de setmana passat. El periodista de la BBC Nick Eardley va informar que l’eurodiputat del PP Esteban González Pons li va dir que Espanya no vetaria l’entrada a la UE d’una Escòcia independent. Segons el periodista, Pons li va dir el següent sobre l’Escòcia independent: ‘Si en un futur vol tornar [a la UE] haurà de seguir el mateix procediment [d’adhesió] que qualsevol altre país’. Una declaració no massa diferent del que ja havia comentat fins ara, però després Eardley li pregunta específicament pel vet i Pons respon:\n‘No, perquè si penses en Catalunya la situació és molt, molt i molt diferent de l’escocesa’ [???]...\nÉs la mateixa posició que va expressar l’ex-ministre d’Afers Estrangers espanyola, José Manuel García Margallo. Unes setmanes abans de la votació sobre el Brèxit, Margallo va dir que:\n‘Escòcia demanaria la independència per poder-se quedar a la UE’, en cas de victòria del Brèxit.\nEl govern espanyol serà pragmàtic, perquè la UE serà pragmàtica en cas d’independència d’Escòcia. ‘Seria erroni suposar que Madrid ja està compromesa amb un vet a l’adhesió escocesa a la UE’, diu el corresponsal del Financial Times Tobias Buck en aquest article al seu bloc. El periodista recorda que durant el refefèndum escocès del 2014 el govern de Rajoy va dir que exerciria el vet per a impedir l’accés d’una Escòcia independent a la UE. ‘Però en alguns despatxos, un vet d’Espanya contra l’adhesió d’Escòcia no era considerat com una cosa certa. I això també s’escolta ara.’\nUn altre punt de vista és el del periodista de The Guardian Giles Tremlet sobre aquesta qüestió. Per Tremlet, el govern de Rajoy ha esdevingut una nosa per als independentistes escocesos que veuen en el segon referèndum la manera de romandre a la UE abans no es faci efectiu el Brèxit. L’anunci de Sturgeon aquesta setmana preveia el referèndum entre la tardor del 2018 i la primavera del 2019, és a dir, just abans de la signatura final del Brèxit, prevista per al març del 2019. El periodista de The Guardian considera que aquesta capacitat de vet que té Espanya és l’arma que utilitza Rajoy, ‘el principal argument’, per a mirar d’aturar l’augment del sentiment independentista a Catalunya. Un argument de la por. Però també opina que aquest argument no acabarà essent creïble a Europa si Escòcia espera a fer el referèndum just després del Brèxit. Ho veu així: ‘Els independentistes escocesos no haurien de perdre l’esperança. Si tenen paciència i esperen al Brèxit, tindran millors opcions d’un retorn ràpid a la UE. Al contrari que altres estats candidat a entrar-hi, les lleis escoceses ja compleixen els requeriments necessaris.\nI Espanya guanyaria molt poc de fer difícil la vída a un país que s’hauria independitzat legalment fora de la UE’.


ENDINSEM-NOS EN L'INCREÏBLE MÓN DELS INFANTS!: el seminari al dia\nBé, primer dir que no he comentat el seminari de la setmana passada, ja que, estava malalta i no vaig poder assistir-hi. Tot i així ja em van explicar que van estar parlant del llibre de l'Eulàlia Bosch.\nAvui a classe de seminari la Pia ens ha comunicat per sobre el que faríem.\nHem començat fent un joc, ens ha demanat les claus a tots i les ha anat fent sonar per sota la taula per aviam si reconeixíem les nostres. Només l'Anna i la Zaida ho han endevinat a la primera. L'objectiu del joc era fer-nos veure que hi ha sons a la nostra vida quotidiana que els sentim cada dia però no sempre ens parem a escoltar.\nDesprés ens ha repartit els treballs i ens ha ensenyat com millorar els aspectes formals (la portada, les referències, les citacions...) per poder presentar els treballs correctament a partir d'ara. La veritat és que, a mi personalment, m'ha ajudat moltíssim per aclarir dubtes que tenia, ha estat una sessió molt profitosa i ho agraeixo a tots els company i a la Pia.\nFinalment hem omplert un formulari sobre la universitat.\nÉs bo i necessari fixar-nos en els sons que ens envolten.\nPublicat per Sílvia Muñoz a 14:57


Vilafranca » La biblioteca de Vilafranca arriba als 1.000 socis inscrits\nLa biblioteca de Vilafranca arriba als 1.000 socis inscrits\n-Per celebrar-ho el concurs anual de punts de llibre es dedicarà a esta consecució.\nLa biblioteca de Vilafranca ha superat els 1.000 socis inscrits. Esta xifra suposa que més del 35% de la població és sòcia del centre de lectura. A més de Vilafranca la biblioteca acull socis d’altres localitats veïnes.\nPer celebrar l’arribada als 1.000 socis la biblioteca dedicarà el concurs anual de disseny de punts de llibre a esta xifra. “Som més de 1.000 socis” és el lema del concurs de punts de llibre que, com cada primavera, i per tercer any consecutiu, arriba dins de les activitats de dinamització lectora.\nÉs només la primera de les activitats que s’organitzaran durant 2017 per celebrar la superació dels 1.000 socis.\nEn el concurs de punts de llibre poden participar xiquets i xiquetes de fins a 12 anys d’edat. Cada participant només podrà lliurar un treball. En el disseny es podran utilitzar tot tipus de materials artístics. Els punts han de tenir una mida de 20×7 centímetres sobre el paper o la cartolina. El termini de lliurament dels originals es tancarà el 7 d’abril. El jurat el conformaran persones vinculades al món artístic, del llibre, l’educació i també al consistori. El dia 29 d’abril a les 12h tindrà lloc el lliurament del premi que consistirà en un lot de llibres. A més, el punt de llibre seleccionat, s’imprimirà i servirà com a punt de lectura de la biblioteca de Vilafranca.


L’executiva local d’Esquerra es renova | Bloc de Jaume Oliveras\n← Un diumenge ple d’activitats\nSegona edició del programa “Viure al Poble” →\n5 Octubre 2010 · 7:51\nL’executiva local d’Esquerra es renova\nAhir, dilluns, l’assemblea local d’Esquerra Republicana del Masnou va renovar la seva executiva local. La nova executiva és de continuïtat amb l’anterior, amb algunes renovacions. Frederic Oliver continuarà sent el president local. La resta de l’equip estarà format per: Jordi Guardiola (organització i finances), Trini Roigé (imatge i comunicació), Oriol Fernàndez (política municipal), Quim Fàbregas (portaveu del Grup Municipal) i vocals: Carme Giol, Maria Antònia Olivella i Jaume Oliveras.\nUn bon equip per tirar endavant el nou projecte fins a les properes eleccions municipals. Aquesta executiva, junt amb els militants i simpatitzants, tirarà endavant l’Acord pel Masnou, una proposta on ERC del Masnou es vol obrir a la població per anar sumant més gent a un nou projecte per al nostre poble.


Badanotis :: Les Festes de Maig ja són aquí\nAquest cap de setmana hi hauran diferents activitats com Trobada de Puntaires, Badagegants, Cercavila Petita, festa del Badiu i Diada Trabucaire entre d'altres\nAquest cap de setmana arriba farcit d'activitats dintre del programa de les Festes de Maig 2012. Dissabte les més matineres seran les més de 1000 participants de la XXVI Trobada de Puntaires de Badalona que ompliran la Rambla de la ciutat amb demostracions del bell art de les puntes de coixí. Una trobada que encapçalarà l'Associació de Puntaires Montserrat Niubó. La cita començarà a les 10.00 hores.\nTambé dissabte però a les 11.30 hores començarà la Cercavila Petita, que té per objectiu mostrar els elements festius de la ciutat que poden ser portats per infants i així fomentar la seva participació. Aquest cercavila recorrerà carrers com la Rambla, Prim, Canonge Baranera, Mar i plaça de la Vila.\nPer la tarda del mateix dissabte els ciutadans podran gaudir d'una diada gegantera en clau d'aniversari: El Badagegants. Enguany emmarcat dintre de la celebració dels 30 anys dels gegants en Ripal i la Brunel·la de Mar. Començarà a les 17.00 amb plantada de gegants a la plaça de la Vila, mostra de músiques de gegants i cap a les 18.30 hores tindrà lloc la passejada per diferents carrers fins arribar a la plaça de la Plana on tindrà lloc la XIV Mostra de Balls de Gegants.\nI diumenge, més festa\nPer diumenge la festa continua i a més amb altre aniversari. El de la Festa del Badiu que enguany fa 50 anys. Començarà a les 10.30 hores al parc de Can Solei on hi haurà activitats per a tota la família. Jocs infantils, tómbola, presència d'entitats, música i ball. Una festa a càrrec de l'associació de veïns del Centre.\nA les 11.00 hores Badalona s'escoltarà a tot arreu degut a la Diada Trabucaire. L'inici del cercavila trabucaire tindrà lloc a la plaça Font i Cussó i participaran els Miquelets de Badalona, els Trabucaires de Santa Coloma, la Germandat de Trabucaires Geganters i Grallers de Sant Andreu així com els Trabucaires de Gràcia. El galeig final serà a les 12.00 hores a la plaça de la Vila.\nLa tarda de diumenge estarà dedicada a les arts al carrer. A les 18.00 hores i 20.00 hores la plaça Pompeu Fabra acollirà l'espectacle Circ Pànic 'L'home que perdia els botons'. A les 19.00 hores, a la mateixa plaça tindrà lloc el show de Los Caneca. I a les 21.00 hores tindrà lloc l'Atempo Circ.\nL'Orfeó Badaloní, d'altra banda i amb la col·laboració de L'Oca Underground, sota la direcció d'Óscar Peñarroya, ha preparat una selecció d'obres de Stephen Sondheim, Leonard Bernstein i Claude-Michel Shönberg que, amb l'acompanyament d'una orquestra en directe, farà viure la màgia del millor teatre musical. Serà també aquest diumenge 6 de Maig a les 19.00 hores al Teatre Zorrilla. Les entrades costen uns 6€ i es poden adquirir al local de l'Orfeó Badaloní, Carrer Marina 48 bxos -08912-Badalona.\nImatge: Festa del Badiu de l'any 2011.


Catalunya Sí que es Pot es veu víctima de la polarització entre el "sí" i el "no"\nRabell creu que amb 11 diputats no aconsegueixen l'objectiu que s'havien proposat\nRedacció 27/09/2015 - 20.57 Actualitzat 28/09/2015 - 08.30\nCatalunya Sí que es Pot no ha aconseguit els resultats que li auguraven les enquestes. De fet, la formació, que agrupa Podem, ICV i EUiA, ha aconseguit menys vots en les eleccions del 27S dels que va tenir el 2012 la coalició que formaven Iniciativa i Esquerra Unida i Alternativa, un 9,90% dels vots i 13 escons.\nEl candidat de Catalunya Sí que es Pot, Lluís Rabell, ha reconegut que els 11 diputats aconseguits estan lluny de l'objectiu que s'havien proposat i ho ha atribuït a un "escenari extremadament polaritzat entre el sí i el no". Per Rabell, "ha estat molt difícil per una candidatura de tall social, com la nostra, presentar i posar damunt de la taula les problemàtiques econòmiques, les problemàtiques socials, que d'alguna manera han quedat expulsades del debat".\nEl candidat de CSQP ha recordat que, com ha fet durant tota la campanya, la seva formació continua reivindicant un referèndum vinculant.\nRabell, des de la Fabra i Coats de Barcelona, on la formació viu la nit electoral, s'ha alegrat de l'elevada participació, que ha valorat com una bona notícia per la qualitat democràtica d'unes eleccions.\nCrònica eleccions Catalunya si que es pot\nDeclaracions Lluís Rabell\nLluís Rabell: "Junts pel sí ha guanyat d'una manera inequívoca"


«He abandonat la meva casa,\nm'he desfet de la meva heretat,\nhe deixat en mans dels enemics\nallò que més estimava.\nLa meva heretat,\ncom un lleó ferotge,\nha rugit contra mi:\nper això l'he detestada.\nLa meva heretat és un cau de hienes,\nels voltors l'ataquen de tots costats.\nAneu, aplegueu totes les feres,\ndueu-les al carnatge!\nMolts pastors han assolat\nla meva vinya\ni trepitjat el meu camp.\nHan convertit el meu camp preferit\nen un desert devastat;\nl'han deixat fet una desolació,\ni ara ell plora, desolat, davant meu.\nTot el país és arrasat\ni no hi ha qui en faci cas.\nEls devastadors han arribat\na tots els tossals del desert,\nperquè el Senyor\nté una espasa que devora;\nd'un cap a l'altre del país\nno hi ha pau per a ningú.\ni han collit espines;\ns'han escarrassat sense treure'n profit.\nde la misèria de collita:\nés fruit del gran enuig del Senyor.»\n«Això faig saber jo, el Senyor, a tots els veïns malvats, que viuen a tocar de l'heretat que vaig donar al meu poble d'Israel: Els arrencaré de la seva terra, igual com arrencaré d'enmig d'ells la gent de Judà. Però, després que els hauré desarrelat, em tornaré a compadir d'ells i els retornaré a la seva terra i a la seva heretat. Si aleshores ells, que havien ensenyat al meu poble a jurar per Baal, aprenen el costum que té el meu poble de jurar pel meu nom, dient: "Per la vida del Senyor", jo els deixaré viure enmig del meu poble. Però si alguna d'aquelles nacions no fa cas de mi, la desarrelaré, l'arrencaré i la destruiré. Ho dic jo, el Senyor.»\nEn diverses ocasions, els profetes parlen dels pastors del poble. També Jesús en el capítol deu de l’evangeli de Joan utilitzarà aquesta imatge per indicar la seva preocupació pels homes. En una societat camperola que es dedicava al pasturatge, el pastor era una figura habitual, que expressava bé la responsabilitat d’un home dedicat en exclusiva al ramat. El pastor indica a aquell que d’alguna manera té una responsabilitat sobre els que se li confien. Jerusalem és devastada a causa de la guerra i la deportació, i Jeremies ho atribueix a la irresponsabilitat dels pastors: «Molts pastors han assolat la meva vinya i trepitjat el meu camp. Han convertit el meu camp preferit en un desert devastat; l’han deixat fet una desolació». Tot i que la imatge pugui semblar arcaica en la nostra cultura, expressa amb claredat moltes situacions en les quals aquells que tenen la responsabilitat del bé comú no s’ocupen dels altres, sinó que miren pel seu interès convertint així la societat en un desert de humanitat. Jesús diu clarament que o som pastors o ens convertim en mercenaris, gent que viu per al seu propi interès, sense preocupar-se pel ramat que se li ha confiat. Hem de constatar amb tristesa que les paraules del profeta són actuals fins i tot en el món d’avui. Però Déu no és insensible. El llenguatge profètic és com sempre dur, gairebé difícil d’entendre i d’acceptar, però indica un canvi radical. Déu no accepta que el seu ramat sigui abandonat: «Això faig saber jo, el Senyor, a tots els veïns malvats, que viuen a tocar de l’heretat que vaig donar al meu poble d’Israel: Els arrencaré de la seva terra, igual com arrencaré d’enmig d’ells la gent de Judà». Déu no intervé només contra els pobles estrangers. El seu poble, Judà, no està exempt de responsabilitat. Però el Senyor «tornarà i es compadirà» del seu poble. Déu realment tria la compassió davant les situacions més difícils. Aquesta serà també l’actitud de Jesús, el bon samarità de la humanitat.


La nostra filosofia és molt clara, el més important sou vosaltres. Parelles de nuvis i núvies que ens ajuden a que la nostra feina ens fascini.\nNo es tracta només de treballar sinó de compartir-ho amb vosaltres i formar part, encara que sigui una part molt petita, d'uns dels moments més especials de la vostra vida. Volem sobretot que us sentiu còmodes amb nosaltres. Us volem transmetre confiança, tranquilitat i professionalitat. Ens comprometem a treballar i sobretot a ser honestos.\nCom va dir una parella que vàrem fer el seu casament al 2019 "L'Andreu i el seu equip ens van saber transmetre que la fotografia va més enllà d'una imatge, una postura o un retrat" I això precisament és el que volem.\nLa nostra filosofia també és intentar entendre a les parelles que es posen en contacte amb nosaltres, intentar saber el que senten, el que necessiten i ajudar-los en tot el que calgui.\nEs per tot això que ens encantaria que ens doneu l'oportunitat i la confiança de mostrar-vos la nostra feina, segur que ens entendrem! Ah! I una cosa molt i molt important... ens ho passarem bé!\notografia de noces: casaments, precasaments i postcasaments.\nFotògraf de casaments a Bages, Manresa, Sant Vicenç de Castellet, Sant Joan de Vilatorrada, Sallent, Santpedor, Fotograf a Sant Fruitós de Bages,a Anoia, Igualada, Berguedà, Valles Occidental, Girona i Lleida.


'La pandèmia sembla que afluixa per cinquena vegada i per cinquena vegada, ara sí, el món serà diferent i com dèiem a l'inici d'aquesta aventura, tot canviarà'\nper Rafa Robledo President de la Coordinadora d'Entitats Esportives 8 d’octubre de 2021\nHa arribat la tardor i ja es pot dormir sense suar, bé. La pandèmia sembla que afluixa per cinquena vegada i per cinquena vegada, ara sí, el món serà diferent i com dèiem a l'inici d'aquesta aventura, tot canviarà. Canviarà tot? O canviarà quelcom que encara no sabem?\nSembla que sí, ara sí, sí, sí. Però jo, utilitzant l'hormona aquesta que diuen tenim, l'única, penso que si el factor que fa que tot funcioni com ja sabem, el factor humà, homínid o si no teniu manies, mico amb prejudicis que som tots o quasi tots (ho relativitzo perquè no s'ofenguin els divins), si el factor aquest no ha canviat, com pot ser que canviï quelcom en aquesta societat, món, o el que sigui?\nNo, no amics i amigues, enemics i enemigues, etc. no cal que us creieu aquestes ànimes benèvoles que ens enganyen dia si i nit també. La veritat és que no ha canviat res ni canviarà perquè, de moment, no s'ha trobat el remei que faci que l'esmentada hormona evolucioni o creixi o el que sigui que hagi de fer per ajudar-nos a pensar una miqueta. Pensar una miqueta en els altres, és clar.\nHo podríem explicar d'altra manera tot analitzant el volcà aquest de l'illa de La Palma: Aquest món solament creix per la força. Tots i totes sabem que la natura és molt sàvia i nosaltres, encara que natura, som l'excepció.\nA l'inici de la pandèmia volguérem creure que sí. Ara sí, tot serà diferent, perquè nosaltres, espectadors d'un episodi propi de pel·lícula de ciència-ficció de mort en massa i de patiment quasi sense capacitat de trobar solució, sí! Ara sí, per fi, serem una miqueta menys micos, pensarem una miqueta i serem més humans, que no divins (això és per altres vides).\nAra sí que no.


El govern de Ballesteros presenta els pressupostos per al 2016 sense el suport de la resta de formacions | Notícies TGN - Notícies de Tarragona Diari Digital\nEl govern de Ballesteros presenta els pressupostos per al 2016 sense el suport de la resta de formacions\nEn el capítol d’inversions, destaca la d’un milió d’euros per la millora dels centres educatius de la ciutat\nImatge de l'Institut Pons d'Icart.\nL’impuls al comerç de proximitat, el foment de l’ocupació, l’ensenyament, els serveis socials i la projecció de la ciutat són els eixos principals dels pressupostos de l’Ajuntament de Tarragona pel 2016 que presenta l’equip de govern. En concret, el pressupost corrent està xifrat en 132,7 milions d’euros, un 0,97% més que l’any passat. Pel que fa al capítol d’inversions, en destaca una d’històrica: la millora dels centres educatius. En concret, es tracta d’un milió d’euros. Les partides més importants seran per obres d’arranjament de l’Institut Pons d’Icart (300.000 euros) i l’Institut Tarragona (40.000). Escoles com els Àngels, Torreforta, Pràctiques, Campclar, Sant Pere i Sant Pau, La Floresta, Serrallo, César August, la llar d’infants municipal La Baldufa, l’Institut Comte de Rius, el Martí Franquès i l’Institut de Campclar.\nEn definitiva, es tracta d’un pressupost amb un fort component social, que respon a les línies del Pla d’Ajust aprovat el 2012 i vigent fins al 2022.\nUn pressupost d’estabilitat amb una desviació mínima, que per aquest pròxim any, acumula un estalvi net de despesa corrent de 2,12 milions d’euros que es destinarà a inversió municipal. En total la inversió prevista per al 2015 serà d’11.672.000 euros.\n“Malgrat que el meu esforç és la primera vegada que vaig a plenari sense tenir cap suport explícit. És a dir, no tinc la certesa que s’aprovi el pressupost per primera vegada en nou anys”, afirma el conseller d’Economia i Hisenda, Pau Pérez. I afegeix: “La meva responsabilitat és presentar el pressupost i això és el que faig”.\nPel que fa a les inversions: 11 milions d’euros que es destinaran, entre altres coses, a:\n– La construcció de les instal·lacions esportives pels Jocs Mediterranis (2.662.000 euros van a càrrec de la Diputació de Tarragona i 3.412.500 de l’Estat)\n– 600.000 euros seran per la millora d’infraestructures a la ciutat i als barris, com un pàrquing dissuasiu a Ponent, inversions a Sant Pere i Sant Pau, millores als polígons industrials, el soterrament de les línies elèctriques del Serrallo.\n– 100.000 euros per millorar la zona d’Interblocs de Sant Salvador.\n– 611.118,04 euros a la urbanització del Pla Parcial que inclou Ikea.\n– Inversions en patrimoni: 85.000 euros per la recuperació del Circ (Plaça Sedassos) i els Plans directors del Circ i del Fòrum.\n· Ocupació: +8,4%\nIncrement històric en l’aportació municipal dels plans d’ocupació. Un 8,4% més que el 2015. Per primera vegada es supera el milió d’euros per fomentar les polítiques d’ocupació. Això representa que assoleix el 0,77% del total de les operacions corrents, per damunt del 0,5% establert.\n· Serveis Socials i Polítiques d’Igualtat: +3,6%\nInclou la partida de 100.000 euros en ajuts per pagar l’IBI i 20.000 euros en ajuts pela dació en pagament, taxes i altres impostos.\nPassa d’11.123.391,20 euros a 11.521.584,79.\n· Ensenyament: Increment en despeses de béns i serveis corrent del 14,3%. Passa de 7,46 milions d’euros a 8,53.\n· Turisme: +12%\n· Impuls al comerç de proximitat: Es duplica\nL’any passat, es van dedicar 45.000 euros en plans de dinamització comercial, mentre que enguany es destinaran 95.000 euros a plans de dinamització comercial i suport al comerç al detall de l’entorn del Mercat Central. Per tant, hi ha un increment de 50.000 euros el 2016, la qual cosa representa un increment del 111%.\n· Seguretat Ciutadana: +4,4%\nIncorporació de deu nou agents de la Guàrdia Urbana, així com vehicles elèctrics i altres equipaments. Es passa de 12 milions d’euros a 12,5.\n· Tàrraco Viva: +7,4%\n· Concurs de Castells: 300.000 euros\n· Salvament de platges: +11,5%\nDestinat a allargar la temporada de vigilància de platges\n· Reconeixement del deute respecte a l’any passat: es preveu – 2,5 milions\n– Amb aquest pressupost, es preveu el compliment dels objectius establerts al Pla de Sanejament, aprovat pel Consell Plenari de data 19/12/2014 i per la Generalitat amb data 15/01/2015, segons el nivell d’ingressos previst pel 2016.\n– Reducció de l’endeutament municipal, que passa de 241.427.393,49 al 2015 a 223.849.443,38 previst per l’any vinent, per tant és de 17.577.950,11.\n– Estat de les empreses de l’Agrupació d’Interès Econòmic (AIE) ha millorat: Baixa l’aportació municipal un 0,72% i s’allunya el risc de dissolució de cap empresa municipal.\n– El període mitjà de pagament a proveïdors se situa en 14,32 dies. “Continuem millorant les ràtios de pagament, ja que ens trobem molt per sota del límit dels 30 dies establerts segons la normativa vigent”, explica el conseller d’Economia i Hisenda, Pau Pérez.


FUTBOL BASE UNIÓ ESPORTIVA BALSARENY: 2012\nPublicat per FUTBOL BASE UNIÓ ESPORTIVA BALSARENY a 10:27 Cap comentari:\nPartit selecció catalana futbol\nVols venir a veure el partit de la selecció catalana de futbol amb nosaltres?\nPublicat per FUTBOL BASE UNIÓ ESPORTIVA BALSARENY a 13:09 Cap comentari:\nEl proper divendres, dia 21 de desembre, farem l'últim entrenament de l'any i començarem les vacances de Nadal. Per celebrar-lo, entrenarem tots els equips, i un cop acabat l'entrenament, cap a les 19.30 h. farem la festa al mateix bar del camp de futbol " Els Ametllers".\nTorrons, neules i alguna altra sorpresa per a tothom...\nPublicat per FUTBOL BASE UNIÓ ESPORTIVA BALSARENY a 10:47 Cap comentari:\nEntrenaments pavelló "Minis Petits"\nAquest dimecres, dia 7 de novembre, els "Minis Petits" comencem a entrenar al pavelló.\nL'horari serà de 17.15 a 18.15, ja que després entrenen els d'handbol. Recordeu que els nens han de portar bambes en comptes de botes.\nPublicat per FUTBOL BASE UNIÓ ESPORTIVA BALSARENY a 13:50 Cap comentari:\nDebut dels "Minis Grans"\nEl passat dissabte, 27 d'octubre, van debutar en competició el nostre equips de "Minis" al camp del gimnàstic, amb un molt bon resultat, 8-8. Aquí teniu unes quantes fotos.\nPublicat per FUTBOL BASE UNIÓ ESPORTIVA BALSARENY a 13:34 Cap comentari:\nFotos presentació temporada 2012-2013\nHem penjat unes quantes fotos del dia de la presentació dels equips:\nPublicat per FUTBOL BASE UNIÓ ESPORTIVA BALSARENY a 13:00 Cap comentari:\nEquipament Futbol Base UE Balsareny\nBenvolgudes famílies, si teniu necessitat de renovar material, us informem que disposem de motxilles, samarretes i pantalons d'entrenament. Us recordem que els xandalls els heu d'anar a buscar directament a la botiga de "Martí Esports" de Sallent. aquests són els preus:\nSamarretes groga entrenament: 5 €\nPantaló negre entrenament: 7 €\nXandall (Martí Esports): 35€\nPublicat per FUTBOL BASE UNIÓ ESPORTIVA BALSARENY a 15:03 Cap comentari:\nEls nostres equips comencen la competició amb bom peu. Mentre que el Benjamí guanyava al Minorisa per 5-2, l'Aleví feia el mateix contra la Font dels Capellans per un contundent 10-1. Esperem que continuem amb aquests bons resultats. Si voleu saber els horaris dels partits del proper dissabte entreu en l'apartat corresponent a cada equip.\nPublicat per FUTBOL BASE UNIÓ ESPORTIVA BALSARENY a 12:35 Cap comentari:\nPresentació dels equips temporada 2012-2013\nEl proper dissabte, dia 22 de setembre, farem la jornada de presentació dels equips de la temporada 2012-2013.\n10.30 h - Partit alevins, "UE Balsareny- FC Joanenc"\n11.45 h - Acte de presentació dels equips\n12.00 h - Partit prebenjamins, "UE Balsareny-CF Puig-Reig" / Partit benjamins, "UE Balsareny-FC Joanenc.\nNo hi falteu, us esperem a tots/es!!!!!!\nPublicat per FUTBOL BASE UNIÓ ESPORTIVA BALSARENY a 14:16 Cap comentari:\nUs informem que ja han sortit els calendaris de competició dels equips federats, els Benjamins i Alevins. Els podeu consular a l'apartat corresponent a cada equip.\nPublicat per FUTBOL BASE UNIÓ ESPORTIVA BALSARENY a 14:42 Cap comentari:\nEl proper dissabte, més partits\nEl proper dissabte, dia 15 de setembre, més partits amistosos. Els benjamins juguen a Navàs a les 11.15 i els alevins a Gironella a les 10.\nUs recordem que el dissabte, 22 de setembre, tots els equips jugaran a casa i farem la presentació inici de temporada.\nPublicat per FUTBOL BASE UNIÓ ESPORTIVA BALSARENY a 4:23 Cap comentari:\nDies entrenament d'aquesta setmana\nEntrenament setmana, del 10 al 14 de setembre\nEls mateixos dies, Dilluns i Dijous de 18 a 19.30 h.\nDimecres i Divendres de 18 a 19.30 h.\nPublicat per FUTBOL BASE UNIÓ ESPORTIVA BALSARENY a 14:31 Cap comentari:\nEls primers partits amistosos\nAquest dissabte, 8 de setembre, es juguen els primers partits amistosos de la pretemporada. Els benjamins participen en el torneig vila de Gironella i els alevins juguen contra el Sallent al seu camp.\nLa informació sobre horaris i convocatòria la trobareu a l'apartat corresponent a cada equip.\nPublicat per FUTBOL BASE UNIÓ ESPORTIVA BALSARENY a 10:08 Cap comentari:\nUs recordem que la propera setmana comencen els entrenaments al Futbol Base UE Balsareny.\n- Benjamins (8-9 anys) i Alevins (10-11 anys): dimarts 4 setembre a les 18 h.\n- Prebenjamins (6-7 anys) i els Minis de 5 anys: Dilluns 3 de setembre a les 18 h.\n- Minis de 3 i 4 anys començaran la setmana del 17 de setembre.\nPublicat per FUTBOL BASE UNIÓ ESPORTIVA BALSARENY a 17:33 Cap comentari:\nInici temporada 12-13\nTot i que encara ens queden molts dies de vacances, que hem d'intentar aprofitar al màxim, no us oblideu d'anar preparant les botes, perquè abans que te n'adonis comencem la temporada.\nAquí teniu algunes dades importants que us poden servir per planificar-vos.\nBones vacances i ens veiem al setembre!\nPublicat per FUTBOL BASE UNIÓ ESPORTIVA BALSARENY a 2:38 Cap comentari:\nArticle a la revista municipal de Balsareny "Sarment"\nUs avancem que a la revista "Sarment" del mes de juliol sortirà publicat un article del Futbol Base UE Balsareny, sobre el balanç de la temporada 2011-2012. Per als que no tingueu la possibilitat d'aconseguir l'exemplar en paper, us el pengem en la nostra web perquè el pugueu llegir. Aquí teniu l'enllaç:\nArticle Sarment: Balanç temporada 2011-2012\nPublicat per FUTBOL BASE UNIÓ ESPORTIVA BALSARENY a 2:14 Cap comentari:\nLa Junta del futbol Base de la Unió Esportiva Balsareny vol fer extensiu el seu agraïment a tots el patrocinadors i col·laboradors que van participar en la Festa de Cloenda de la nostra Escola de Futbol Base. Aquí en teniu la relació de tots ells:\nGATES, AJUNTAMENT DE BALSARENY, CALDOS ANETO, IBERPOTASH, MUNDO DEPORTIVO, SPORT, CATALUNYA CAIXA, COMBUSTIBLES SANTASUSANA, CARREFOUR, CARNISSERIA CARMELO, SUPERMERCAT LLOBET, GARATGE COROMINAS, +BELLESA, SUPERMERCAT SHLECKER.\nPublicat per FUTBOL BASE UNIÓ ESPORTIVA BALSARENY a 0:20 Cap comentari:\nFotos Festa Cloenda\nAquí teniu unes quantes fotos de la Festa Cloenda del futbol Base U.E Balsareny\nUs informem que els números premiats de la Lumineta són:\n342 - TERESA ARJONA\n146 - QUIM JUNYENT\nPublicat per FUTBOL BASE UNIÓ ESPORTIVA BALSARENY a 14:12 Cap comentari:\nFesta cloenda temporada 11-12\nÚltims partits de lliga dels equips benjamí i aleví\nTorneig GATES Futbol-7 Balsareny 2012 (prebenjamins)\nCopa GATES Futbol-7 Balsareny 2012 ("Minis" 3, 4 i 5 anys)\nClica per veure el Programa de la Festa cloenda temporada 11-12\nClica aquí per veure la pàgina web del patrocinador dels tornejos\nPublicat per FUTBOL BASE UNIÓ ESPORTIVA BALSARENY a 14:09 Cap comentari:\nEl dia 30 de juny es farà una trobada de seleccions comarcals en la qual hi participarà la selecció de la comarca del Bages-Bergueda-Cerdanya de les categories aleví i cadet masculí i alevi i cadet femení.\nAmb motiu d'aquesta trobada fa unes quantes setmanes que ja s'estan fent entrenaments amb els jugadors preseleccionats.\nVolem destacar que el Futbol Base de la UE Balsareny també està representat en aquesta preselecció, ja que dos dels nostres jugadors alevins han estat convocats, el Pau Bonillo i el Keneth. Esperem que facin un bon paper i que, si més no, aprofitin i gaudeixin d'aquesta experiència.\nPublicat per FUTBOL BASE UNIÓ ESPORTIVA BALSARENY a 0:30 Cap comentari:\nEl proper dissabte, dia 12 de maig, els més petits tornen a jugar un partit. Serà contra l'escola Vedruna de Manresa, a les 12 al nostre camp.\nI el dissabte, dia 19 de maig, aniran al camp de Sant Joan de Vilatorrada, on s'enfrontaran amb el Joanenc.\nEsperem que us animeu i els vingueu a veure.\nPublicat per FUTBOL BASE UNIÓ ESPORTIVA BALSARENY a 13:14 Cap comentari:\nTrobada d'Escoles Futbol a Artés\nEls nostres "Minis" participaran en la "Trobada d'Escoles de Futbol" que organitza el C.F. Artés, el proper dia 9 de juny.\nPublicat per FUTBOL BASE UNIÓ ESPORTIVA BALSARENY a 1:13 Cap comentari:\nPARTIT EXHIBICIÓ MINIS-MINIS\nAquest dissabte dia 31 de març a les 11:00 hores hi haurà un partit d'exhibició dels nostres jugadors minis-minis (3-4-5 anys) al nostre camp contra el Joanenc. Confiem en la vostra assistència.\nDemanem que els pares facin força fotografies, ens les passin i les posarem al Bloc del club.\nPublicat per FUTBOL BASE UNIÓ ESPORTIVA BALSARENY a 3:16 Cap comentari:\nPublicat per FUTBOL BASE UNIÓ ESPORTIVA BALSARENY a 6:59 Cap comentari:\nGlaçats per partida doble!\nAixí ens vam trobar el camp de l'Artés en el partit que van disputar el passat dissabte, 14 de gener, els nostres alevins. A part de l'aspecte gèlid del camp, més glaçats ens vam quedar quan a l'inici del segon quart va ser expulsat el porter per unes mans fora de l'àrea. L'equip, però, va reaccionar molt bé davant l'adversitat i va aguantar molt bé amb un jugador menys. Volem felicitar a tots els jugadors pel gran esforç realitzat.\nPublicat per FUTBOL BASE UNIÓ ESPORTIVA BALSARENY a 8:07 Cap comentari:


Acte de presentació d’Enginyeria i Seguretat a la Catalunya del futur. | IDES\nEl proper dimarts, 24 de novembre, a les 10.00 hores es farà l’acte de presentació de l’Informe 2015 de l’Observatori del Risc que aquest any porta per títol Enginyeria i Seguretat a la Catalunya del futur. Riscos i oportunitats d’un nou Estat.\nEs tracta d’un segon volum; l’any passat, l’Institut d’Estudis de la Seguretat (IDES) ja va dedicar l’Informe de l’Observatori del Risc a l’anàlisi de com plantejar diferents aspectes de l’enginyeria i la seguretat en el cas que Catalunya assolis la total independència vers a l’estat Espanyol, o bé es constituís un ens en forma de federació o confederació amb Espanya.\nSeguint aquest fil argumental i ubicant-lo en l’excepcionalitat de la situació de la Catalunya actual; l’IDES i els seus col·legis patrons (Col·legi d’Enginyers Industrials de Catalunya i Col·legi d’Enginyers Graduats i Enginyers Tècnics Industrials de Barcelona) han vist convenient mantenir la temàtica de l’any passat, però dotant-la d’un altre punt de vista: com caldria organitzar un nou estat d’una manera més eficaç, moderna i propera a la realitat actual? De quins organismes, entitats i estructures caldria que dotéssim el país per tirar endavant el repte de crear una nova organització més desenvolupada i competent?\nL’acte de presentació comptarà amb les ponències de les persones que han redactat aquest Informe i que ens faran una exposició de les seves conclusions.\nSr. Pere Torres, secretari d’Empresa i Ocupació de la Generalitat de Catalunya.\nSr. Jordi Guix, vicepresident de l’Institut d’Estudis de la Seguretat\nSr. Miquel Darnés, president de l’Institut d’Estudis de la Seguretat\n10.30h. Presentació de l’Informe 2015\nSr. Joan Ribó, director de l’Observatori del Risc.\n10.50h. Presentació dels continguts de l’Informe\nSr. Enric Ticó, president de Ferrocarrils de la Generalitat de Catalunya\nSra. Eugenia Doménech, directora del Servei Català de Trànsit\nSra. Mercè Rius,directora de l’Institut Català d’Energia\nSr. Manel Medina, catedràtic de la Universitat Politècnica de Catalunya i coordinador de l’Anti-phishing Working Group (UE)\nPodeu accedir al programa complet en aquest enllaç.\nenginyeris, ides, infraestructures, nou estat, Observatori del Risc, risc, seguretat\n⇐ La gestió del risc: més enllà del “més val prevenir que curar”\nJordi Sans, patró de l’IDES, distingit per l’ISPC ⇒


Konsells del savi de la Konfraria de la Vila del Pingüí: de novembre 2010\nComparativa de preus programari lliure versus programari privatiu\nL'empresa d'informàtica SAI Serveis d'Assessoria Informàtica S.L. de La Palma de Cervelló des de fa anys promou l'ús i difusió del programari lliure, recentment per exemple, varen distribuïr CDs amb la darrera versió de l'Ubuntu (Maverick Meerkat) i una selecció de programari lliure per a Windows.\nAra, des de la seva pàgina web podem saber exactament quina és la quantitat de diners que ens estalviem si utilitzem programari lliure (i no fem el pirata). Podeu consultar la comparativa seguint aquest enllaç: Comparativa realitzada per SAI\nPer altra banda, ens agradaria recordar que la gratuïtat no és l'element més important del programari lliure, els elements fonamentals en són les 4 llibertats que també podeu consultar des de la pàgina de SAI: http://www.sai.cat/ProgramariLliure.html\nPublicat per Savi Konfrare a 20:00 0 comentaris\nEtiquetes de comentaris: comparativa, programari lliure\n"Una entrada ràpida i curta":\nUna aplicació portàtil o programa portable és una aplicació que pot ésser utilitzada en un ordinador que funcioni amb el sistema operatiu per al que ha estat programada sense necessitat d'instal·lació prèvia; això significa que no es necessària la instal·lació de “biblioteques” addicionals (.dll) en el sistema pel seu funcionament. Es pot presentar com un únic arxiu a executar o com una carpeta amb diversos arxius, dels quals es pot crear un accés directe per a facilitar l'execució.\nEls pro grames portables o les adaptacions de programes fent-los portables s'han popularitzat sobretot perquè permeten la seva portabilitat en dispositius d'emmagatzematge portable com per exemple targetes de memòria i memòries USB o discs durs externs.\nDescàrrega: Portable-apps, Portables\nEgo sum dKonfrare (David)\nPublicat per dKonfrare a 9:48 0 comentaris\nLa propera versió d'Ubuntu sortirà el 28 d'abril i s'anomenarà Ubuntu Natty Narwhal (Narval Elegant, el narval és un cetaci de l'àrtic amb un gran ullal semblant al dels unicorns), serà la versió 11.04 amb suport d'un any.\nAquesta nova versió ens sorprendrà probablement amb un canvi important, la substitució del paquet d'ofimàtica OpenOffice per LibreOffice, ara bé, de què va tot això...?\nTot això respon a què OpenOffice era un dels projectes de programari lliure desenvolupats per l'empresa nord-americana d'informàtica Sun Microsystems la qual recentment (es formalitza la compra el 21 de gener de 2010 amb l'aprovació per part de la Unió Europea) ha estat adquirida per Oracle Corporation.\nLibreOffice (nom provisional) és un projecte fork (escissió) del projecte OpenOffice creat amb la finalitat de què l'esperit lliure d'OpenOffice no es perdés amb la compra de Sun Microsystems per part d'Oracle.\nLibreOffice serà gestionat per l'empresa The Document Foundation creada amb aquesta finalitat. Ara bé, el problema és que alguns membres de The Document Foundation també integraven el projecte OpenOffice.org; fet que Oracle ha entès que era incompatible, obrint la porta a aquests membres d'OpenOffice (com Charles-H. Schulz, Christoph Noack i Cor Nouws) perquè abandonessin el projecte OpenOffice amb Oracle.\nEl projecte promet perquè LibreOffice de moment rep el suport de la Free Software Foundation, Canonical (que està al darrera d'Ubuntu), Novell (que està al darrera d'OpenSuse), Google, Red Hat, OASIS (Organització que fomenta l'ús d'uns formats estàndards i lliures per als diferents tipus fitxers), entre d'altres; i sobretot perquè des de què es va iniciar el procés de compra de Sun per part d'Oracle (el 20 d'abril de 2009) el projecte OpenOffice havia quedat pràcticament parat, i en opinió d'alguns per darrera inclús de paquets d'ofimàtica com KOffice de KDE i per descomptat (i malauradament) per sota de Microsoft Office.\nPodeu visitar la pàgina web de LibreOffice i descarregar-ne la versió actual.\nSi voleu provar-lo i no sabeu per on començar, aquí el tutorial per instal·lar LibreOffice en català al vostre Ubuntu:\nDescarregueu el paquet de LibreOffice des d'aquí, i també el paquet de l'idioma català des d'aquí. En aquest punt ja tindreu al vostre ordinador els arxius, probablement a la carpeta "Downloads" de la vostra Home (Carpeta d'usuari), i si no són allà els cerqueu. Els arxiu que heu de tenir són:\nAccediu a aquests documents, cliqueu sobre cadascun d'ells amb el botó dret del ratolí i seleccioneu la opció "Extreu aquí". El que fareu és descomprimir els arxius. Ara veureu que teniu dues carpetes: en-US i ca.\nObrirem el Terminal (el trobarem a Aplicacions-Accessoris-Terminal), i allà escrivim les següents comandes, primer de tot cal arribar a la carpeta on tenim els documents, en el nostre cas a Downloads:\n(i pulsem enter, canviarem Downloads per la carpeta on tenim els fitxers fins a arribar-hi, i seguim)\n(premem enter, amb això entrem a la carpeta que abans hem descomprimit)\n(premem enter i començarem a instal·lar amb la pròxima comanda)\n(premem enter, ens demanarà la nostra contrassenya i s'instal·laran tots els paquets, ara continuarem amb la integració amb el nostre l'escripori)\n(premem enter i estarem en aquesta carpeta i instal·larem igual que abans)\n(premem enter i entrem la contrassenya. Ara anirem al lloc on tenim la carpeta ca i dins DEBS, en el nostre cas podrem fer)\n(premem enter. Si tinguessim problemes podem anar un a un, tirarem endarrera amb cd .. i entrant a les carpetes amb cd nom_carpeta. Ara altra vegada instal·lació)\n(enter i contrassenya, ja ho tenim instal·lat. Podem sortir escrivint)\n(i pulsem enter)\nJo la primera vegada que he entrat a LibreOffice em sortia en anglès, però al reiniciar l'ordinador ja em sortia el LibreOffice en català.\nSi en voleu saber més sobre la The Document Foundation i LibreOffice recomanem l'article publicat a SoftCatalà.\nEsperem que amb l'arribada de LibreOffice per fi l'ofimàtica sigui un dels punts forts dels sistemes operatius Linux.\nBye, bye OpenOffice...\nPublicat per Albert a 20:00 4 comentaris\nEtiquetes de comentaris: LibreOffice, ofimatica, programari lliure, Ubuntu\nComparativa de preus programari lliure versus prog...